stanford-oval/wikipedia huggingface dataset:
וילם הרביעי, נסיך אורנז'
משפחתו

ב-1720 הוענק לוילם תואר אביר מסדר הבירית. ב-25 במרץ 1734 הוא נשא לאישה בארמון סנט ג'יימס את אן, הנסיכה המלכותית, בתם הבכורה של ג'ורג' השני, מלך בריטניה ושל קרולין, מרקיזת ברנדנבורג-אנסבך. וילם ואן הביאו לעולם חמישה ילדים:
בת שנולדה מתה ב-1736.
בת שנולדה מתה ב-1739.
קרולינה, נסיכת אורנז'-נסאו (1787-1743), נישאה לקרל כריסטיאן, נסיך נסאו-ויילבורג.
אנה, נסיכת אורנז'-נסאו (נולדה ב-1746 ומתה בגיל חודש וחצי).
וילם החמישי, נסיך אורנז' (1806-1748)
שנותיו האחרונות

בשנת 1739 ירש וילם את הנחלות של ענף נסאו-דילנבורג, ובשנת 1743 ירש את הנחלות של ענף נסאו-זיגן.
באפריל 1747 נכנס הצבא הצרפתי לפלנדריה. במאמץ לשכך סכסוכים פנימיים בין הפלגים השונים, מינה הפרלמנט (Staten-Generaal) של הולנד את וילם כסטאדהאודר של כל שבע הפרובינציות המאוחדות של הרפובליקה ההולנדית. וילם ומשפחתו עבור מלייוורדן להאג. וילם פגש לראשונה את לודוויג ארנסט, דוכס בראונשווייג-לינבורג ב-1747 ושנתיים לאחר מכן מינה אותו להיות הפילדמרשל של צבא הרפובליקה ההולנדית. מאוחר יותר הוא היה אחד העוצרים של יורשי וילם. ב-4 במאי 1747 אושרה בחירתו של וילם כסטאדהאודר של הרפובליקה ההולנדית.
וילם נחשב כנסיך המושך, המחונך והמושלם של זמנו. למרות שהיה לו ניסיון מועט בענייני המדינה, הוא היה בתחילה אהוד על ידי בני עמו. הוא הפסיק את המיסוי הבלתי ישיר שבמסגרתו גובי מיסים עצמאיים גרפו רווחים לכיסם. יחד עם זאת, הוא היה גם המנהל הכללי של חברת הודו המזרחית ההולנדית וקרבתו למעמד אנשי העסקים גרמה להעמקת הפער בין העשירים לעניים.
וילם מת בהאג ב-1751 ונקבר בכנסייה החדשה שבעיר דלפט. על שמו נקראה העיר אורנג'בורג שבקרוליינה הדרומית.
הערות שוליים

↑  Prince William of Orange IV (1711 - 1751) - Find A Grave
| --- | --- |
בקרת זהויות :  NLI: 987007270090205171  PLWABN: 9810603117305606  BnF: cb162213375 (data)  BPN: 98449548  CiNii: DA10127019  GND: 119357585  ISNI: 0000 0000 6674 9007  LCCN: n84091093  NTA: 070927928  RKD: 424339  SNAC: w6x94zsq  SUDOC: 084625015  ULAN: 500353640  VIAF: 24574846   WorldCat (עם VIAF): 24574846
חוזה ריבמון

חלוקת האימפריה הפרנקית לאחר הסכם ריבמון ב-880.
  איטליה
  פרנקיה המזרחית
  פרנקיה המערבית
  בורגונדי העילית
  בורגונדי התחתית
חוזה ריבמון בשנת 880 היה ההסכם האחרון על החלוקה של האימפריה הפרנקית. הוא נחתם על ידי המלך הגרמני לודוויג הצעיר ומלכי פרנקיה המערבית, לואי השלישי וקרלומן השני.
לאחר מותו של קרל הקירח, לודוויג הצעיר הבטיח את ידידותו של יורשו של קרל לואי המגמגם עם הסכם פורון בנובמבר 878. שני בני הדודים הבטיחו לקבל את הירושה של בניהם. ההסכם הועמד למבחן כאשר לואי המגמגם מת באפריל 879. משלחת מערבית בראשות גאוזלין, הבישוף של פריז ולימים מגן העיר במהלך הפשיטות הוויקינגיות, הזמין את לודוויג הצעיר להשתלט על פרנקיה המערבית. מכיוון שגם אשתו לויטגארד תמכה ברעיון הזה, פלש לודוויג הצעיר לפרנקיה המערבית. הוא הגיע עד ורדן, אך הוא נסוג לאחר שאחייניו, מלכי צרפת לואי השלישי וקרלומן השני, ויתרו לו על חלקם בלותרינגיה.
בינתיים, בוסו מפרובאנס, אציל ממוצא קרולינגי, הכריז על עצמו כמלך פרובאנס. יתרה מכך, הוויקינגים חידשו את ההתקפות שלהם. כדי להתמודד עם האיומים הללו, החליטו המלכים הקרולינגים לשים בצד את המחלוקות ביניהם כדי להתמודד יחד עם האיומים. הם נפגשו בריבמון, באזור האן של ימינו. בתמורה לנייטרליות של לודוויג הצעיר, מלכי צרפת הכירו בבעלותו של לודוויג על לותרינגיה כולה. זה כלל את החלק המערבי שלו, שפרנקיה המערבית רכשה בעבר בחוזה מרסן. שני האחים היו חופשיים לאחר מכן להתמודד עם בוסו.
הגבול בין ממלכת צרפת לאימפריה הרומית הקדושה נשאר כמעט זהה עד לשלהי ימי הביניים.
ראו גם

חוזה ורדן (843)
חוזה פרים (855)
חוזה מרסן (870)
חוזה קאליש

ערך זה עוסק בהסכם בין פרוסיה ורוסיה נגד צרפת הנפוליאונית (1813). אם התכוונתם להסכם בין המסדר הטבטוני וממלכת פולין (1343), ראו .
חוזה קאליש היה חוזה בין פרוסיה והאימפריה הרוסית שנחתם ב-28 בפברואר 1813 (בתחילה נשמר בסודיות), שבו הוסכם על שיתוף פעולה במאבק נגד צרפת של נפוליאון. החוזה היה המשכה של אמנת טאורוגן מדצמבר 1812, שבהּ התחייבו מפקדי הצבא הפרוסי לנייטרליות ביחס לרוסיה, אף שרשמית (בעקבות חוזה טילזיט) הייתה פרוסיה עדיין בעלת בריתה של צרפת, שנמצאה באותה עת במלחמה עם רוסיה.
על פי החוזה, יוקצו למאבק נגד צרפת 150,000 חיילים רוסיים ו-80,000 פרוסיים, וייעשה כל מאמץ לצרף את אוסטריה לברית. רוסיה הבטיחה שלא תניח את נשקה נגד צרפת עד שפרוסיה תשוב למצבה לפני התבוסה של 1806.
ב-16 במרץ 1813 הכריזה פרוסיה מלחמה נגד צרפת, ופרוסים רבים התנדבו לצבא כדי להיאבק למען עצמאות. הרוסים והפרוסים הצטרפו לאוסטריה ובריטניה במלחמת הקואליציה האנטי-צרפתית השישית, שהסתיימה במפלתו המוחלטת של נפוליאון ב-1813.
הערות שוליים

↑  Imbert de Saint-Amand, Marie Louise and the Decadence of the Empire, BiblioBazaar, LLC, 2008, pages 140-141
חוזה ראמוס

| --- | --- |
אין תמונה חופשית
 לידה:  9 בנובמבר 1994 (בן 29) קובאן, גואטמלה 
 מידע כללי
 מדינה:  גואטמלה גואטמלה
 גובה:  1.56 מטר
 ספורט
 ענף ספורט:  ג'ודו
 משקל:  עד 60 ק"ג
 
חוזה ראמוס (בפינית: José Ramos; נולד ב-9 בנובמבר 1994) הוא ג'ודוקא גואטמלי אשר מתחרה בקטגוריית המשקל עד 60 ק"ג.
הוא התחרה באולימפיאדת ריו דה ז'ניירו 2016 והודח בסיבוב הראשון לאחר שהפסיד לצנד-אוצ'ירין צוגטבאטר המונגולי. באולימפיאדת טוקיו 2020, הודח שוב בסיבוב הראשון לאחר הפסד לארטם לסיוק האוקראיני.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חוזה ראמוס".
חוזה רוס-ביזנטיון (911)

חוזה רוס-ביזנטיון משנת 911 הוא החוזה המקיף והמפורט ביותר שנחתם בין האימפריה הביזנטית ורוס של קייב במאה ה-10. קדם לו החוזה מ־907.
לטקסט של החוזה הנכלל בכרוניקה הרוסית הראשונה יש דמיון רב בתוכן ובסגנון עם חוזי מסחר מאוחרים יותר שנחתמו על ידי ביזנטיון עם ערי המסחר האיטלקיות. הוא נכתב בשתי שפות ונחתם, באופן אישי, על ידי לאו השישי. הטקסט, גם, כולל נאומים של הצדדים החתומים. לא ידועים חוזים אחרים דומים ועתיקים בעלי מורכבות רבה כל כך בקרב חברות אחרות באירופה מאותה תקופה.
החוזה פותח במנייה ארוכה של שליחי ה'רוס' ששמות כולם הם נורדיים: קרל, אינגיאלד, פארולף, ורמונד, הרולאף, גונאר, הארולד, קאמי, פריתלייף, הרואר, אנגנטיר, תרואנד, לייטולף, פאסט וסטיינווית. סעיפים 3 עד 7 מסדירים את המשפט הפלילי ואת חיי המושבה שלהם בקונסטנטינופול. יש גם סעיף על ירושה של סוחר שמת בבירת האימפריה. סעיף 8 מוקדש למשפט ימי. הסעיפים הבאים מגדילים את כופר הנפש עבור שבויים, החלפת פושעים ומעמד שכירי החרב הורנגים המשרתים את הביזנטים.
החוזה רוס-ביזנטיון משנת 911 היה לא רק החוזה המשמעותי ביותר בין רוס של קייב והאימפריה הביזנטית במאה ה-10, אלא גם מסמך פורץ דרך שחשף את עומק היחסים והתקשורת בין שתי התרבויות. החוזה הזה היה מלא בפרטים משפטיים שהבהירו את זכויותיהם וחובותיהם של הצדדים בכל הנוגע למסחר, חיי קהילה, ומשפט. לדוגמה, החוזה כלל סעיפים הנוגעים לחוק הימי, חוקי ירושה, ויחס לשכירי החרב הורנגים המשרתים את הביזנטים. כמו כן, אחד הסעיפים החשובים התייחס להצלת ספינות שנקלעו לסערה בים השחור - סעיף שמזכיר את חוקי הים רודיוס הקדומים. החוזה, בנוסף, היווה דוגמה לשיתוף פעולה בין תרבויות שונות, עם דגש על הפער הדתי בין הצדדים: בעוד הביזנטים היו נוצרים, רוס עדיין היו פגאנים, דבר שבא לידי ביטוי גם בטקסי ההשבעה שנכללו בחוזה.
הערות שוליים

↑  Medievalists.net, Rus-Byzantine Treaties – A unique insight into the tenth century, Medievalists.net, ‏2022-09-25 (באנגלית אמריקאית)
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ואדי פוכין (נחל)

ערך זה עוסק בנחל. אם התכוונתם לכפר פלשתיני, ראו .
| --- | --- |
אין תמונה חופשית
 מידע כללי
 שפך:  נחל עציונה 
 מדינות באגן הניקוז:  ישראל 
  (למפת הרי ירושלים מוגדלת) ואדי פוכין(למפת הרי ירושלים רגילה) ואדי פוכין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי פוכין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי פוכין
 
ואדי פוכּין (לעיתים ואדי פוקין או ואדי אלפוקין, בערבית: وادي فوقين או وادي فوكين) הוא נחל הזורם בהרי ירושלים ונשפך לנחל עציונה.
אל הוואדי זורמים תשעה (או אחד-עשר) מעיינות הנובעים בתחומו.
היישוב הפלסטיני ואדי פוכין שוכן לצד הנחל, ותושביו משתמשים בערוץ הנחל לחקלאות אורגנית[דרוש מקור]. הנחל סמוך גם לעיר היהודית ביתר עילית.
וירידיאן

| --- | --- |
דגימת כרומיה (Cr2O3)
דגימת כרומיה (Cr2O3)
 שלשת הקסא:  #40826D
 ייצוג RGB:  R=64, G=130, B=109
 ייצוג HSV:  H=161, S=51, V=51
 ייצוג CMYK:  C=51, M=0, Y=16, K=49
| --- | --- |

אבקת כרומיה (Cr2O3)
 שלשת הקסא:  #4C6A43
 ייצוג RGB:  R=76, G=106, B=67
 ייצוג HSV:  H=106, S=37, V=42
 ייצוג CMYK:  C=28, M=0, Y=37, K=58
וירידיאן הוא פיגמנט בצבע ירוק קר וכהה. הווירידיאן מורכב מכרום חמצני (חומר שמוכר גם ככרומיה) ממויים (Cr2O3·2(H2O)). פיגמנט דומה מבחינה כימית הוא ירוק כרום מחומצן, שגם הוא מורכב מכרום חמצני (Cr2O3), אם כי אין מולקולות מים במבנה הגבישי שלו. צבעו כהה יותר ונוטה לכיוון ירוק-זית. פיגמנטים אלו הם מהפיגמנטים היציבים ביותר, ועם השימושים הבולטים בהם ניתן למנות הסוואה וצביעה של שטרות דולר אמריקאי. קודי הפיגמנט של ירוק כרום מחומצן הם PG 17 (Pigment green 17) ו-CI 77288, ושל וירידיאן הם PG 18 (Pigment green 18) ו-CI 77289.
מין הקוליברי Metallura williami נקרא באנגלית Viridian metaltail
השם וירידיאן מגיע מלטינית, שבה משמעות המילה viridis (וירידיס) היא ירוק. הווירידיאן מוכר גם כירוק מיטלר וירוק גינייה, על שם התעשיין הצרפתי שארל-ארנסט גינייה (1829–1906). השם הצרפתי של הווירידיאן הוא ירוק אמרלד, אם כי פיגמנט אחר ידוע גם כן בשם זה (נחושת אצטט טריארסניט (Cu(C2H3O2)2·3Cu(AsO2)2)).
היסטוריה

אנטואן-קלוד פנטייה, יצרן צבע מפריז התחיל לייצר וירידיאן וירוק כרום מחומצן בשנת 1838. הוא ובִּינֶה ייצרו את הצבע במשך שנים רבות תוך שמירת תהליך הייצור בסוד. בשנת 1859, שארל-ארנסט גינייה רשם פטנט על תהליך ייצור זול יותר של וירידיאן וירוק כרום מחומצן. אז הווירידיאן החליף במהרה את ירוק אמרלד (Cu(C2H3O2)2·3Cu(AsO2)2) במיוחד בתעשיית הדפוס, והפך לפיגמנט פופולרי בצבעי מים. אחת הסיבות הייתה תכולת הארסן והנחושת הגבוהה בירוק אמרלד, שהפכו אותו לרעיל מאוד. הווירידיאן הוא גם פיגמנט יציב ועמיד יחסית בפני קורוזיה. הצבע תואר לראשונה כווירידיאן באנגליה על ידי סאלטר ב-1869 והוכנס לקטלוג הצבעים של וינזור וניוטון. בסוף המאה ה-19 ובתחילת המאה ה-20, אומנים רבים, ובהם וינסנט ואן גוך ווסילי קנדינסקי, השתמשו בפיגמנט זה ביצירותיהם.
היסטוריה > ייצור

תהליך הייצור של הווירידיאן בסוף המאה ה-19 ותחילת המאה ה-20 כלל ערבוב חומצה בורית (H3BO3) ואשלגן דיכרומט (K2Cr2O7) ביחס של 2:1, וחימום התערובת לטמפרטורה של 500°–750° צלזיוס, תוך פליטת חמצן גזי ומים. התוצר אז נטחן לאבקה, נשטף במים, סונן ויובש.
ניתוח של יותר מ-90 ציורים מהשנים (1885–1943) הראה שרוב דגימות הווירידיאן מכילות תוצר לוואי של הייצור, כרום אוקסיד בוראט אמורפי (Cr2O3·(xH2O)–Cr3BO6) עם תכולת מים נמוכה, שלא נמצא בדגימות וירידיאן מודרניות. כמות תוצר הלוואי משמשת, בשילוב עם נתונים אחרים, לאימות ותיארוך של ציורים.
תהליך הייצור התעשייתי המודרני כולל חיזור של נתרן דיכרומט (Na2Cr2O7) באמצעות גופרית בטמפרטורות גבוהות:
{\ce {Na2Cr2O7 + S -> Na2SO4 + Cr2O3}}
לאחר קירור התערובת הנוצרת נשטפת במים ומסוננת לקבלת כרום חמצני.
כרום חמצני גם מתקבל מחימום של אמוניום דיכרומט:
{\ce {(NH4)2Cr2O7 -> Cr2O3 + N2 + 4 H2O}}
דרכי ייצור נוספות כוללות חימום של כרום הידרוקסידי (Cr(OH)3), וחימום תערובת של חומצה בורית ונתרן דיכרומט. ניתן לקבל ירוק כרום מחומצן מחימון בכבשן של וירידיאן.
תכונות

הכרום החמצני קשה תמס במים, אתנול ואצטון והמסיסות שלו היא בערך 3 מיקרוגרם לליטר מים (ב–20°C). פיגמנט הווירידיאן מסיס במקצת, בערך 10 מיקרוגרם לליטר מים. צפיפות הכרום החמצני היא 5.22 גרם לסמ"ק (ב–25°C). הפיגמנט משנה את צבעו לחום בחימום, וחוזר להיות ירוק לאחר הקירור. גבישי הכרום החמצני קשים מאוד ויכולים לשרוט חומרים קשים מאוד כזירקון וטופז, ומבחינה קריסטלוגרפית הם הקסגונליים.
הפיגמנט רעיל בבליעה ובמגע ויכול לגרום גירוי לעור, לעיניים ולרקמות ריריות. בנוסף, הוא עשוי לגרום לבחילה, ואף לבעיות נשימה דמויות אלרגיה או התקפי אסתמה ופגיעות בפריון ובעובר. חשיפה ארוכה לכרום חמצני יכולה לגרום לנזק לאיברים פנימיים, וכן ידועים מקרים של אקזמה כתוצאה ממגע עם תרכובות כרום תלת-ערכי. הפיגמנט לא דליק, ובצבעי שמן הוא מהיר יבוש.
מבחינת אינטראקציה עם חומצה ובסיס, הכרום החמצני אמפוטרי.
הערות שוליים

מקור לצבע באתר http://sensuallogicarchive.dk/
↑  מקור לצבע באתר http://sensuallogicarchive.dk/
1 2 3 4 5 6 7  National Center for Biotechnology Information (2022). PubChem Compound Summary for CID 517277, Chromium(III) oxide. Retrieved January 9, 2022 from https://pubchem.ncbi.nlm.nih.gov/compound/Chromium_III_-oxide.
1 2 3  Viridian, ColourLex (באנגלית אמריקאית)
↑  chromium processing - The metal and its alloys | Britannica, www.britannica.com (באנגלית)
1 2  Spotlight on: Chromium Oxide Green, Winsor & Newton - North America (באנגלית אמריקאית)
1 2  The Color of Art Pigment Database: Pigment Green - PG, Art is Creation
1 2 3  Nicholas Eastaugh, Valentine Walsh, Tracey Chaplin and Ruth Siddall, Pigment Compendium: A Dictionary and Optical Microscopy of Historical Pigments, Elsevier, 2008, עמ' 108, 397, ISBN 978-0-7506-8980-9. (באנגלית)
1 2 3 4 5  Pigments through the Ages - Viridian, WebExhibits (באנגלית)
↑  2.3 Eponyms and Demonys, The Etymology of Chemical Names: Tradition and Convenience vs. Rationality in Chemical Nomenclature, Walter de Gruyter GmbH & Co KG, 2019-10-08, ISBN 978-3-11-061124-3. (באנגלית)
1 2 3  Spotlight on: Viridian, Winsor & Newton - UK (באנגלית בריטית)
1 2 3  Stefan Zumbuehl,Nadim C. Scherrer,Alfons Berger &Urs Eggenberger (19 יולי 2013) [2009]. "Early Viridian Pigment Composition CHARACTERIZATION OF A (HYDRATED) CHROMIUM OXIDE BORATE PIGMENT". Studies in Conservation. 54: 149–159. doi:10.1179/sic.2009.54.3.149. {{cite journal}}:  (עזרה)תחזוקה - ציטוט: multiple names: authors list (link)
| צבעים וייצוגם במחשב |
| --- | --- | --- |
| גוני אפור | לבן • כסף • אפור • שחור |  |
| צבעי היסוד ב-RGB | אדום • ירוק • כחול |  |
| צבעים שניוניים | ציאן • צהוב • מג'נטה |  |
| צבעים שלישוניים | כתום • תרוג • ירוק אביב • תכלת • סגול • ורוד שושנה |  |
| פיגמנטי צביעה | אוכרה • ספיה • כחול פרוסי • וירידיאן • אולטראמרין |  |
| שונות | אינדיגו • ענבר • חום • זהב • נחושת • ארגמן • ורוד • שני • בורדו • בורגונדי • בז' • חאקי • טורקיז • ערמון • פנטון 448c • קרדינל • כתום בטיחותי • ירוק זית |  |
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
זיכרון הגן באטן, ציור שמן על בד של ואן גוך, 1888. וינסנט ואן גוך השתמש בוירידיאן בחלק מיצירותיו.
ואדי מילק

ערך זה עוסק בתוואי בצפון ישראל. אם התכוונתם לכביש לאורך התוואי, ראו .
| --- | --- |
אין תמונה חופשית
 מידע כללי
 סוג:  ואדי 
 מיקום
 קואורדינטות:  32°37′50″N 35°04′11″E﻿ / ﻿32.630555555556°N 35.069722222222°E﻿ / 32.630555555556; 35.069722222222
  (למפת הכרמל מוגדלת) ואדי מילק(למפת הכרמל רגילה) ואדי מילק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי מילק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי מילק
 
ואדי מילק הוא הכינוי העממי שניתן לתוואי הדרך שחוצה את הכרמל ממערב למזרח, בתוואי נחל דליה, נחל תות ונחל יקנעם.
התוואי מתחיל במערב בין זכרון יעקב לפוריידיס בתוואי של אפיק נחל דליה, ממשיך במעלה התוואי של נחל תות יובלו של נחל דליה, דרך עין תות ומגיע לנקודה הגבוהה ביותר במחלף אליקים, שהוא חלק מקו פרשת המים בכרמל. משם, יורד התוואי בנחל יקנעם עד פיתחו לעמק יזרעאל מתחת לעיר יקנעם עילית. לאורך תוואי זה עובר כביש 67 (כביש 70 לשעבר), שהוא אחד משני הכבישים העיקריים שמחברים את מרכז הארץ עם צפונה (השני הוא כביש 65 או ואדי עארה). לצד נחל עירון, היה תוואי זה אחת ההתפצלויות של דרך הים ההיסטורית לתוך הארץ.
מקור השם ואדי מילק הוא שיבוש מימי המנדט הבריטי של השם הערבי ואדי מָליח (בערבית: מִלְח), על-שם המסלול שבו עברו שיירות הסוחרים שהובילו בארץ ישראל מלח, שהיה מיוצר בחופי עתלית ודור בתקופות קדומות, אל מחוזות המזרח דרך עמק יזרעאל והגליל התחתון אל דמשק. [דרוש מקור] על פי מפת הקרן הבריטית Wadi Milh הוא נחל רקפת, והמשכו עד לרגלי תל יקנעם (חלק מנחל יקנעם דהיום) כלומר, הוא חופף חלקית את החלק האחרון של התוואי המדובר.
בשנים 2006 עד 2009 התבצעו בתוואי הכביש העובר בוואדי מילק עבודות לבניית מחלף עין תות המחבר את כביש 70 לכביש 6. כתוצאה מהקמת המחלף שונה תוואי הנסיעה בכביש 70 לכיוון מזרח והוסט דרומה.
פוריידיס והצומת, במפגש כביש 67 עם כביש 4 במוצאו של ואדי מילק
הרמס 1500

הרמס 1500 היה כלי טיס בלתי מאויש (כטב"ם) המיועד לדרגי הגיס והפיקוד שפותח על ידי חץ הכסף, חברה-בת של אלביט מערכות. הוא הוגדר ככטב"ם MALE - Medium Altitude Long Endurance (רום בינוני, שהיה ממושכת), והוא היה הכטב"ם הגדול ביותר במשפחת כטב"מי ההרמס של אלביט מערכות, הכוללת גם את ההרמס 180, ההרמס 450 וההרמס 900. לאחר שנכשל מסחרית חברת אלביט מערכות החליטה להפסיק לפתחו ולשווקו.
היסטוריה

ההרמס 1500 פותח במקור על ידי חברת "חץ הכסף" (שהייתה בשליטת חברת אל-אופ ואחר מוזגה עם "אלביט מערכות"). הוא פותח במימון משותף של משרד הביטחון וחברת  "חץ הכסף", ונועד לאספקת מידע חזותי ואלקטרוני בזמן אמת, ביום ובלילה. הוא תוכנן לבצע גם משימות כגון סיור חופים, ניטור אזורי דיג, ניטור ובקרת מפגעים אקולוגיים.
ביוני 1998 הכטב"ם ביצע בהצלחה את טיסת הבכורה שלו, שארכה 55 דקות, ובה הגיע למהירות של 110 קשר. במהלך הטיסה גם  טס באופן אוטונומי, ללא הנחיות מהקרקע. הוא הוצג לראשונה ללקוחות בינלאומיים בסלון האווירי בסינגפור בפברואר 2000.
בסוף 2002 הוא הוצע לחיל האוויר הטורקי, ללא הצלחה, במסגרת מכרז שערך לרכש  כטבמי"ם, ואף הוצג בתערוכת הנשק הדו-שנתית של טורקיה, בבסיס חיל האוויר הטורקי באנקרה. ביוני 2003 הוא הוצג בסלון האווירי בפריז.
ביוני 2005 הודיעה אלביט כי תפתח גרסה חדשה של ההרמס 1500 עבור משימות סיור ימי. הגרסה הושקה באוקטובר 2008, אך חיל האוויר הישראלי בחר בהרון 1 "שובל ים" של התעשייה האווירית לישראל. מספר שנים אחר כך הפסיקה אלביט את פיתוח ושיווק ההרמס 1500.
מאפיינים

ההרמס 1500 יכול לשאת מטען ייעודי (מטע"ד) במשקל 350 ק"ג, ולשהות באוויר יותר מ-24 שעות בגובה של עד 30,000 רגל. הוא מונע על ידי שני מנועי רוטאקס 914, בעלי 100 כוח סוס כל אחד, המותקנים תחת שתי כנפיו. שלדתו עשויה מחומרים מרוכבים. ההרמס 1500 מצויד במערכות אוויוניקה יתירות, המגדילות את אמינותו, והוא מסוגל לטוס באופן אוטונומי על-פי נתיב טיסה שהוגדר לו לפני המשימה, עם אפשרות התערבות של המפעיל במהלך ביצוע המשימה. הוא בעל כן נסע מתקפל, ומסוגל להמריא ממסלול המראה ולנחות עליו.
בקרה ושליטה

תחנת השליטה הקרקעית של ההרמס 1500 היא מדגם אחיד ומסוגלת לשלוט על כל הכטב"מים ממשפחת ההרמס. ניתן להתקין אותה בתצורה נייחת או ניידת. המערכות בתחנת השליטה כוללות מערכות לניהול משימה ולעיבוד והפצה של המידע המגיע בזמן-אמת מחיישני הכטב"ם. מערכות אלו מאפשרות את הפעלת הכטב"ם על ידי מפעיל יחיד. השליטה בהרמס 1500 יכולה להיעשות באמצעות תקשורת בקו-ראיה או באמצעות תקשורת לווינית לטווחים שמעבר לטווח ראיה.
מטענים ייעודיים

עם המטענים הייעודיים שההרמס 1500 יכול לשאת נמנים: חיישן אלקטרו-אופטי/תת-אדום לתצפית ביום ובלילה, מכ"ם מִפְתָּח סינתטי (SAR), ציוד ממסר ואחרים.
לקוחות

ההרמס 1500 נמכר לדרום אפריקה, ארגנטינה וסינגפור, כמו גם לגופי מדע אזרחיים, אשר משתמשים בו לצורכי מיפוי[דרוש מקור][דרושה הבהרה].
מאפיינים (הרמס 1500) > מאפיינים כלליים

מוטת כנפיים: 15 מטר
אורך גוף: 9.4 מטר
משקל המראה: 1,500 ק"ג
משקל מטען מרבי: 350 ק"ג
הספק זמין למטען: 9.8 קילו-וואט
מאפיינים (הרמס 1500) > ביצועים

טווח: 200 ק"מ (תקשורת בקו-ראייה; גדול יותר בעזרת ממסר)
שהות באוויר: יותר מ-24 שעות
סייג רום: 30,000 רגל (9.1 קילומטרים)
מהירות מרבית: 130 קשר (240 קמ"ש)
מהירות שיוט: 80–120 קשר (150–220 קמ"ש)
הערות שוליים

↑  דרור מרום, ‏תע"א, אלביט וחץ-הכסף יגישו הצעות משותפות במיכרזים בינל' על מל"טים, באתר גלובס, 29 באוקטובר 1996
↑  איי אונליין, אלביט מערכות ואל-אופ מתמזגות בעיסקת הקצאת מניות, באתר TheMarker‏, 20 בדצמבר 1999
1 2  דרור מרום, ‏טיסת בכורה מוצלחת למל"ט "הרמס-1500" של חץ-הכסף, באתר גלובס, 3 ביוני 1998
↑  דרור מרום, ‏15 תעשיות ביטחוניות ישראליות מציגות בסלון האווירי "סינגפור 2000", באתר גלובס, 22 בפברואר 2000
↑  דרור מרום, ‏תע"א ואלביט ישתפו פעולה באופן חריג במכרז בטחוני בתורכיה, באתר גלובס, 25 בנובמבר 2002
↑  אמנון ברזילי, היצוא הביטחוני לטורקיה - 3 מיליארד דולר מ-96', באתר הארץ, 30 בספטמבר 2003
↑  עמוס באר, אלביט תציג בסלון האווירי 3 מטוסים ללא טייס, באתר News1 מחלקה ראשונה, 15 ביוני 2003
↑  Robert Wall, Elbit Systems Eyes Hermes-1500 Role Expansion, Aviation Week & Space Technology, ‏June 27, 2005
↑  Arie Egozi, Elbit offers maritime version of Hermes-1500, Flight Global, ‏17 OCT 2008
| כלי טיס מתוצרת אלביט מערכות |
| --- | --- | --- |
| מיני-כטב"מים | סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | הרמס 90 • הרמס 180 • הרמס 450 |  |
| כטב"מים לשהייה ממושכת | הרמס 900 • הרמס 1500 |  |
| חימוש משוטט | שרקרק • LANIUS |  |
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
ויקטורי רוד (2010)

| ויקטורי רוד (2010)>  הפוסטר הרשמי של האירוע בכיכובו של קורט אנגל.מידע |
| --- | --- | --- |
ארגון: Total Nonstop Action Wrestling
תאריך: 11 ביולי 2010
עיר: אורלנדו, פלורידה
אולם: אימפקט זון
מספר צופים: 1,100
סדרת אירועי שלם וצפה של TNA
| סלאמיברסרי VIII | ויקטורי רוד (2010) | הארדקור ג'סטיס |
סדרת אירועי ויקטורי רוד
| 2009 | ויקטורי רוד (2010) | 2011 |
ויקטורי רוד (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-11 ביולי 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי ויקטורי רוד. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
תשעה קרבות התנהלו באירוע. בקרב המרכזי, רוב ואן דאם ניצח את אביס, ג'ף הארדי ומר אנדרסון בקרב מרובע ושמר על אליפות העולם במשקל כבד של TNA. עוד ברשימת הקרבות, המוטור סיטי מאשין גאנס (אלכס שלי וכריס סייבן) ניצחו את ביר מאני, אינק (ג'יימס סטורם ורוברט רוד) וזכו באליפות הזוגות העולמית של TNA הפנויה, וקורט אנגל ניצח את דיאנג'לו דינרו.
עלילות

| --- | --- |

תפקיד:: שם:
צוות השידור: מייק טנאי
צוות השידור: טאז
כרוז: ג'רמי בוראש
שופטים: ארל הבנר
שופטים: בריאן הבנר
שופטים: בריאן סטיפלר
מראיינת: מקנזי מיטשל
האירוע כלל קרבות שנבעו מעלילות מתוסרטות מתוכניות Impact.
תוצאות

| מס' | תוצאות | התניות | זמן |
| --- | --- | --- | --- |
| 1 | דאגלס ויליאמס (א) ניצח את בריאן קנדריק בהכנעה | קרב הכנעות אולטימייט X על אליפות ה-X דיוויז'ן של TNA | 10:08 |
| 2 | בראדר ריי ניצח את בראדר דיבון וג'סי ניל | קרב משולש | 06:01 |
| 3 | אנג'לינה לאב ניצחה את מדיסון ריין (א) בפסילה | קרב אליפות נגד קריירה על אליפות נשות הנוקאאוטס של TNA | 04:43 |
| 4 | Fortune‏ (AJ סטיילס וקאזריאן) ניצחו את רוב טרי וסמואה ג'ו | קרב זוגות | 08:12 |
| 5 | הרננדז ניצח את מאט מורגן | קרב כלוב | 10:52 |
| 6 | ג'יי לית'ל ניצח את ריק פלייר בהכנעה | קרב יחידים | 12:06 |
| 7 | המוטור סיטי מאשין גאנס (אלכס שלי וכריס סייבן) ניצחו את ביר מאני, אינק (ג'יימס סטורם ורוברט רוד) | קרב זוגות על אליפות הזוגות העולמית של TNA הפנויה | 15:50 |
| 8 | קורט אנגל ניצח את דיאנג'לו דינרו | קרב יחידים | 12:10 |
| 9 | רוב ואן דאם (א) ניצח את אביס, ג'ף הארדי ומר אנדרסון | קרב מרובע על אליפות העולם במשקל כבד של TNA | 13:34 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > מהלך הטורניר

צמדים:
הבנד (אריק יאנג וקווין נאש)
אינק אינק (ג'סי ניל ושאנון מור)
Team 3D (בראדר ריי ובראדר דיבון)
ביר מאני, אינק (ג'יימס סטורם ורוברט רוד)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |


|  |  הבנד | הצמדה |   |  |  |  |
|  |  אינק אינק | 07:00 |   |  |  |  |
|  |  |  |   |  |  |  |
|  |  |  |   |  |  |  |
|  |  |  |   |  |  אינק אינק | הצמדה |
|  |  |  |   |   |  ביר מאני, אינק | 06:00 |
|  |  |  |   |   |  |  |
|  |  |  |   |   |  |  |
|  |  Team 3D | הצמדה |   |   |  |  |
|  |  ביר מאני, אינק | 05:00 |   |   |  |  |
הערות שוליים

1 2 3 4 5 6 7 8 9  תוצאות אירועי ויקטורי רוד